જો યુનિયન અને રાજ્ય સરકારોએ ક્લિનિકલ એસ્ટાબ્લિશમેન્ટ્સ (રજીસ્ટ્રેશન અને રેગ્યુલેશન) એક્ટ, 2010નો અમલ કર્યો હોત, તો ખાનગી હોસ્પિટલો દ્વારા કરવામાં આવતી ઘણી, નાણાંકીય અને અન્ય, ગેરવાજબી બાબતોનો તોડ કરવું શક્ય બનત. અનૈતિક પ્રથાઓ સામે કડક પગલાંની જોગવાઈ ધરાવતો આ અધિનિયમ હાલમાં ૧૦ રાજ્યો અને ૬ કેન્દ્રશાસિત પ્રદેશો દ્વારા અપનાવવામાં આવ્યો છે (કેટલાક રાજ્યો એની પોતાની આવૃત્તિઓ ધરાવે છે). જોકે, એમાંના ઘણા રાજ્યોમાં એ અધિનિયમ હજી કાગળ પર જ છે, એનો અમલ થયો નથી. જોઈ શકાય છે કે કેન્દ્ર દ્વારા કોરોનરી સ્ટેન્ટ્સ (હૃદય ધમણિકામાં મૂકવામાં આવતી ટ્યુબ)ના ભાવ પર અંકુશ મૂકવાની જોગવાઈ પછી, ખાનગી હોસ્પિટલોએ એમાંથી છટકબારીઓ શોધી કાઢવાની કલા વિકસાવી લીધી છે. એન્જીયોપ્લાસ્ટી કરાવનાર દર્દીઓએ ફરિયાદ કરી છે કે એ ભાવ પર મર્યાદા લગાડ્યા પછી પણ ખર્ચો તો એટલો ને એટલો જ રહ્યો છે.